alexandrainst/scandi-wiki huggingface dataset:
Isaac van Geelkerck

Isaac van Geelkerck (født ca. 1615 i Nederland, død 1672 i Gelderland, Nederland), var en nederlandsk ingeniør og festningsplanlegger som virket i Norge fra 1644 til 1656. Han var sønn av den kjente kartograf Nicolas van Geelkercken (ca. 1585-1656) og ble opplært i kartografi av ham.

Isaac van Geelkerck ble i 1644 kalt til tjeneste i Norge som kartograf og festningsplanlegger under Hannibalsfeiden og fortsatte i dansk-norsk tjeneste til han i 1657 vendte tilbake til Nederland, hvor han virket som landmåler til han døde i 1672. Etter at han i 1652 giftet seg med Christina Morjan, datter av Norges første generalpostmester, arbeidet han for postverket og ble i 1653 selv generalpostmester, en stilling han delte med kjøpmann Selius Marselis.

Geelkerck planla og ledet store utbedringsarbeider på festningene Båhus og Marstrand, og han utarbeidet det første kjente kart over Bergen. I slutten av 1640-årene arbeidet han hovedsakelig i Christiania, hvor han i 1648 tegnet det første kjente prospekt av byen og Akershus festning som ramme om hyllingen av kong Frederik III på Hovedtangen. I april 1649 fikk han ordre av stattholder Hannibal Sehested om å utarbeide planer for å utvide forsvarsverkene på Hovedtangen øst for den daværende festningen. På kartet av 24. april 1649 foreslår han samtidig å utvide selve byen med to kvartalsrekker utenfor den opprinnelige havnefronten langs Dronningens gate, bak en mur med bastioner ut mot Bjørvika. Han har etterlatt seg flere kart og kartskisser, hvorav mange fremdeles befinner seg i Det Kongelige Bibliotek i København. At han var en dyktig frihåndstegner, vises bl.a. av tegningen fra kongehyllingen i 1648 og en perspektivtegning av havnen med skuter og sjøboder på et kart over byen.

Referanser 

Norske ingeniører
Norske kartografer
Fødsler på 1600-tallet
Dødsfall i 1672
Opphus skole

Opphus skole var en skole i Stor-Elvdal. Den ble oppført i 1954 sammen med bygget som ble brukt som barnehage. Skolen ble nedlagt i 2012.

Bygget brant ned til grunnen 20. oktober 2015.

Referanser 

Skoler i Stor-Elvdal
Hedmarks utdanningshistorie
Utdanningsinstitusjoner etablert i 1954
Utdanningsinstitusjoner nedlagt i 2012
Troms politidistrikt

Troms politidistrikt er et politidistrikt i Troms. Navnet har blitt beholdt og grensene har i mindre grad blitt berørt gjennom de to siste politireformene.

Troms politidistrikt er tillagt politimyndighet på innretninger på norsk kontinentalsokkel og i Norges økonomiske sone nord for 68. breddegrad 30 minutter.

Funksjonell struktur
I februar 2016 besluttet justis- og beredskapsminister Anders Anundsen overordnet organisasjonsmodell for politidistriktet:

 Felles enhet for etterretning, forebygging og etterforskning.
 Felles enhet for operativ tjeneste.
 Felles enhet for påtale.
 Felles enhet for forvaltning, utlending og sivil rettspleie.
 Politiets sikkerhetstjeneste.

Referanser

Myndigheter i Troms og Finnmark
Politidistrikter i Norge
Eivind Holmsen

Eivind Holmsen (født 5. juli 1894, død 22. mars 1990) var en norsk sportsskytter som konkurrerte i rifle og hagle. 

Han representerte Norge under Sommer-OL 1924, der hans beste resultat var en 7.-plass.

Han representerte Norge i VM i Paris der han vant sølv i leirdue.

Han ble belønnet med to kongepokaler i en periode da kongepokalene kun ble delt ut i hagle hvert fjerde år.

Eksterne lenker 
 

Norske skyttere
Deltakere for Norge under Sommer-OL 1924
Skyttere under Sommer-OL 1924
Fødsler i 1894
Dødsfall i 1990
Kongepokalvinnere i skytesport
Nordal Lunde

Nordal Lunde (født 15. mai 1875, død 23. november 1942) var en norsk sportsskytter som konkurrerte i hagle. 

Han representerte Norge under Sommer-OL 1920, der hans beste resultat var to 7.-plasser.

Eksterne lenker 
 

Norske skyttere
Deltakere for Norge under Sommer-OL 1920
Skyttere under Sommer-OL 1920
Fødsler i 1875
Dødsfall i 1942
Frantz Rosenberg

Frantz Rosenberg (født 27. januar 1883, død 18. januar 1956) var en norsk sportsskytter som konkurrerte i hagle. Han representerte Norge i Sommer-OL 1912, der hans beste resultat var en 24.-plass i trap.

Bøker 
Rosenberg har skrevet bøkene:

 Storvildtjagt i Britisk Østafrika : optegnelser om dyr- og folkeliv fra en jagtreise rundt Keniaberget og i grænsetraktene mot Abyssinien, utgitt i Kristiania av Cammermeyer, 1916
 Storvildtjagt i Norge og Alaska, utgitt i Oslo av Gyldendal, 1926 (Engelsk utgave: Big Game Shooting in British Columbia and Norway (1928))
 Skytterliv : skytterens abc, utgitt i Oslo av Damm, 1952

Referanser

Eksterne lenker 
 

Norske skyttere
Deltakere for Norge under Sommer-OL 1912
Skyttere under Sommer-OL 1912
Fødsler i 1883
Dødsfall i 1956
Kongepokalvinnere i skytesport
Ole Bjerke

Ole Bjerke (født 13. april 1881, død 15. april 1959) var en norsk sportsskytter som konkurrerte i rifle. 

Han representerte Norge under Sommer-OL 1912, der hans beste resultat var en 80.-plass.

Eksterne lenker 
 

Norske skyttere
Deltakere for Norge under Sommer-OL 1912
Skyttere under Sommer-OL 1912
Fødsler i 1881
Dødsfall i 1959
Hedda Gabler (1980)

Hedda Gabler er en østtysk TV-versjon fra 1980 av Henrik Ibsens skuespill med samme navn. Den ble regissert av Thomas Langhoff.

Handling 
Den beundrede og bortskjemte generaldatteren Hedda Gabler giftet seg med den spissborgerlige og middelmådige akademikeren Jörgen Tesman, fordi hun håpet at han kunne bli en betydningsfull person. Hedda er en eksentrisk dame med umettelige livskrav. Hun viser ingen forståelse for mannens arbeid. Hedda kjeder seg i de små trange forholdene og skjønner ikke at Tesman aldri kan gi henne et storstilt liv. Ejlert Lövborg, en kollega av mannen, vender tilbake til byen, som han måtte forlate på grunn av et utsvevende liv. De vet begge nå at Hedda fryktet en skandale, dersom hun hadde gjengjeldt hans lidenskapelige kjærlighet. Lövborg har blitt rehabilitert. Thea Elvsted, som har hjulpet ham, er nå kvinnen ved hans side. Heddas kjærlighet til Lövborg vekkes til live igjen, samtidig som hun er misunnelig på Thea. Den skruppelløse Hedda, som er drevet av sitt destruktive temperament og oppildnet av sitt ønske om å avgjøre skjebnen til andre mennesker, driver Lövborg i undergangen.

Rolleliste 
 Jutta Hoffmann - Hedda Tesman, født Gabler
 Jörg Gudzuhn - Jörgen Tesman
 Jürgen Gosch - Ejlert Lövborg
 Monika Lennartz - Fru Elvsted
 Klaus Piontek - Assessor Brack
 Doris Thalmer - Frøken Juliane Tesman
 Lieselott Baumgarten - Berte

Kilder 
 Hedda Gabler i filmportal.de

Eksterne lenker 
 Hedda Gabler (1980) i Fernsehen der DDR

Tyske dramafilmer
Filmer fra 1980
Filmer basert på skuespill av Henrik Ibsen
Line Smørsgård

Line Smørsgård (født 23. juli 1987) er en norsk fotballspiller fra Sandnes som har vært innom Liverpool LFC på angrep.

Hun spilte på Lura Idrettslag, Forus, Gausel, Sola før hun i 2005 debuterte med en scoring i cupkamp for Klepp Idrettslag som da var i toppdivisjonen. Hun hadde kommet inn i det 55. minutt og scoret i sin debut da de slo Haugar 6-0 foran 87 tilskuere.  I januar 2006 spilte hun også på Bryne vidaregåande skule sitt lag, og ikke lenge etter ble hun uttatt til landslaget J19 som skulle til La Manga.  I juli 2007 spilte hun U23 mot USA, kun uker før hun scoret 4 mål da Klepp slo Sandviken 9-0 borte i landets toppdivisjon.  Selv om hun var misfornøyd med kontrakten og var aktuell på sola, fortsatte hun ut 2008 og 2009 for Klepp, men i 2010 var det stopp og hun gikk til Kolbotn Idrettslag der hun var i to sesonger (2010 og Toppserien 2011), før hun returnerte til Klepp som ble mer effektiv.  Der spilte hun i tre sesonger, før det i november 2014 ble klart at hun skulle til Liverpool LFC (gjerne kalt «Liverpool Ladies») sammen med forsvarskjempen Ingrid Ryland fra Arna-Bjørnar Fotball.  Laget var regjerende seriemester i England, og hun fikk få kamper.  Laget unngikk såvidt nedrykk da de ble nummer 7 av 8 i 2015-sesongen, så etter 1-årskontraktens utløp ble det ikke noe mer på noen av de.

Referanser

Eksterne lenker 
 Selvstendig og hjemmekjær, intervju hos dynamitegirls.no

Norske fotballspillere
Norske fotballspillere i England
Fotballspillere for Klepp IL
Fotballspillere for Kolbotn IL
Liverpool LFC-spillere
Personer fra Sandnes kommune
FA Women’s Super League

]]}}
Women's Super League (WSL), også kjent som Barclays Women's Super League (BWSL) av sponsorårsaker, er det øverste liganivået i engelsk kvinnefotball.

Ligaen ble etablert i 2010 og drives av Football Association. Den erstattet i 2011 FA Women's Premier League som gjaldt fra 1992 til 2010. 

WSL hadde initielt 8 lag, og i de to første sesongene var det ingen som rykket ned fra divisjonen. Fra 2014 til 2017–18-sesongen besto Women's Super League av to divisjoner – FA WSL 1 og FA WSL 2 – og dermed ble opprykk og nedrykk innført. Fra 2018–19-sesongen, ble WSL 2 omdøpt til FA Women's Championship.

Etter å ha vært en sommerliga (mars/april–oktober), er WSL fra 2017 vinterliga (september til mai).

Vinneren av WSL, er sammen med andre- og tredjeplassen kvalifisert for UEFA Women's Champions League.

UEFA-ranking (2023)
UEFA-rangering foran 2023/24-sesongen.

Klubber (2022/23) 
Følgende tolv lag utgjør WSL i 2022–23-sesongen.

Tabell

Tidligere sesonger 

* FA WSL Spring Series (2017) er ikke annerkjent som en offisiell tittel, da det ble spilt en avkortet og ikke full sesong.

**2019/20-sesongen ble avbrutt grunnet koronapandemien. Chelsea ble kåret til ligamester på poengsnitt.

Norske spillere 
En rekke norske spillere har spilt i Women's Super League:

Arsenal

 Frida Maanum (2021–)

Birmingham City

 Andrine Hegerberg (2016–2018)

Bristol City

 Benedicte Håland (2021)

Brighton & Hove Albion

 Cecilie Fiskerstrand (2020–2021)
 Elisabeth Terland (2022–)

Chelsea

 Maren Mjelde (2017–)
 Maria Thorisdottir (2017–2021)
 Guro Reiten (2019–)

Everton

 Ingrid Moe Wold (2020–2021)
 Elise Stenevik (2022–)

Liverpool

 Line Smørsgård (2015)
 Ingrid Ryland (2015)

Manchester City

 Julie Blakstad (2022–)

Manchester United

 Maria Thorisdottir (2021–)
 Vilde Bøe Risa (2021–)

Reading

 Kristine Bjørdal Leine (2019–2021)
 Amalie Eikeland (2019–)
 Lisa-Marie Karlseng Utland (2019–2020)

Sunderland

 Hilde Gunn Olsen (2015–2017)

Tottenham Hotspur

 Aurora Mikalsen (2021)
 Celin Bizet Ildhusøy (2022–)

West Ham United

 Cecilie Redisch Kvamme (2019–2021)
 Thea Kyvåg (2022–)

Referanser

Eksterne lenker
 
 WSL hos thefa.com
 WSL hos WomensSoccerUnited.com

Nasjonale toppdivisjoner i fotball for kvinner
Fotballserier i England
Hedda Gabler (1978)

Hedda Gabler er en belgisk dramafilm fra 1978 regissert av Jan Decorte. Han skrev også manuset, som var basert på Henrik Ibsens skuespill, Hedda Gabler, fra 1890.

Rolleliste 
Rita Wouters - Hedda Gabler 
Reyz Schumacher - Thea Elvsted
Jos van Gorp - Assessor Brack
Jan Pauwels - ''Jörgen Tesman
Cara van Wersch - Julia Tesman
Bert Andre - Ejlert Lövborg
Sigrid Vinks - Berthe

Eksterne lenker
 
Hedda Gabler - 1978 på cinefiches.com

Belgiske dramafilmer
Filmer fra 1978
Filmer basert på skuespill av Henrik Ibsen
Punx

Punx er en norsk musikk-dokumentarserie om punk som gikk på NRK-TV i 2015. Serien tar for seg norsk punk og dens avarter i perioden 1977 til 2015. Regi er ved Thomas Robsahm.

Dokumentaren er basert på 50 intervjuobjekter, samt mange timer med arkivmateriale fra NRKs rikholdige arkiv. Den inneholder klipp fra band som blant annet Kjøtt og The Aller Værste! men også forholdvis nye band som Razika og Kvelertak. Det er også intervjuer med bandmedlemmer, men også av kjendiser som Thomas Seltzer og Marcel Leliënhof som var punkere i sin ungdomstid.

Serien ble også vist som filmversjon på Cinemateket i Oslo og Trondheim.

Handling

Episode 1
1979, begynnelsen. Punken kommer til Norge.

Episode 2
Norske tekster fornyes med punken og grunnlaget legges for "de fire store" Dumdum Boys, Raga Rockers, Jokke & Valentinerne og deLillos.

Episode 3
Blitz blir et samlingssted for norske punkere og konfrontasjonene med politiet og høyreekstreme eskalerer utover 80- og 90-tallet. 

Episode 4
Man ser på det faktum at punken er blitt både allmanseie og mote. Nyere band når ut til et mye større publikum og er langt bedre musikere enn pionerene

Referanser

Eksterne lenker
 Hele serien på NRK Nett-TV
 Da punken kom til Norge - og nektet å dra
 Ny dokumentarserie forteller om punkens historie i Norge Gaffa
 Klarer du å se hvilke kjendis dette er? TV 2

Norske musikkprogrammer på TV
Norske dokumentarserier
TV-produksjoner på NRK
Punk rock
Norske TV-serier fra 2010-årene
Sam Smith

Samuel Frederick «Sam» Smith (født 19. mai 1992 i London) er en britisk sanger/låtskriver. Smith ble kjent i oktober 2012 via Disclosures gjennombruddsingle «Latch», som nådde til ellevteplass på UK Singles Chart. Smith var deretter med på Naughty Boys «La La La», som resulterte i Smiths første topplassering for en singel i mai 2013.

I oktober 2015 utga Smith «Writing's on the Wall», kjenningsmelodien til James Bond-filmen Spectre. Smith mottok en Guinness World Record da den ble den første James Bond kjenningsmelodi som nådde 1. plassen på en hitliste i Storbritannia.

Referanser

Eksterne lenker 
 
 
 
 
 

Engelske sangere
Engelske låtskrivere
Grammy Award-vinnere
Oscar-vinnere (sang)
Personer fra London
Kvintakkord

Kvintakkord (også powerakkord eller power chord) er en akkord som i grunnform består av to toner, grunntone og kvint. Ofte spilles grunntones oktav, i blant også kvintens.

En kvintakkord er ingen egentlig akkord, men en toklang, alternativt en tersløs treklang uten dur/moll-karakter. Slike akkorder låter kraftig, og fordi tersen mangler, klinger de ikke dissonant når instrumentsignalet forvrenges, derfor brukes de gjerne i rockemusikk med mye forvrengning, f.eks. i heavy metal.

Spill med kvintakkorder har enkelte likheter med middelalderens kvartharmonikk, og enkelte musikkstykker fra middelalderen kan fungere i rockeversjoner.

I besifringsnotasjon vises kvintakkorder som grunntonen og et femtall, eksempelvis  som C5 eller  C5.  Sjeldnere brukte  varianter viser til at tersen skal utelates: Cno3, Comit3 eller C3.

For standardstemt gitar (E–A–d–g–h–e') kan E5 og G5 vises grafisk slik:

Litteratur

Referanser

Eksterne lenker 
 Die gängigsten Powerchords
 Powerchords , en innføring for gitar

Musikkteori
Ragnhild Andenæs

Ragnhild Andenæs (født 28. september 1977) er en norsk tidligere fekter som konkurrerte i kårde. 

Hun representerte Norge under Sommer-OL 2000, der hun ble nummer 8 og 24.

Medaljer i norske mesterskap

Se også 
 Norgesmesterskapet i fekting

Eksterne lenker 
 

Norske fektere
Deltakere for Norge under Sommer-OL 2000
Fektere under Sommer-OL 2000
Fødsler i 1977
Kongepokalvinnere i fekting
Silvia Lesoil

Silvia Lesoil (født 9. desember 1975) er en norsk tidligere fekter som konkurrerte i kårde. 

Hun representerte Norge under Sommer-OL 2000, der hun ble nummer 8.

Medaljer i norske mesterskap

Se også 
 Norgesmesterskapet i fekting

Eksterne lenker 
 

Norske fektere
Deltakere for Norge under Sommer-OL 2000
Fektere under Sommer-OL 2000
Fødsler i 1975
Kongepokalvinnere i fekting
Margrete Mørch

Margrete Mørch (født 23. juni 1977) er en norsk tidligere fekter som konkurrerte i kårde. 

Hun representerte Norge under Sommer-OL 2000, der hun ble nummer 8 i lag som beste resultat.

Medaljer i norske mesterskap

Se også 
 Norgesmesterskapet i fekting

Eksterne lenker 
 

Norske fektere
Deltakere for Norge under Sommer-OL 2000
Fektere under Sommer-OL 2000
Fødsler i 1977
Kongepokalvinnere i fekting
Charles Percier

Charles Percier (født 22. august 1764 i Paris, død 5. september 1838 samme sted) var en fransk arkitekt.

Liv og virke 
Percier anses sammen med Pierre Francois Leonard Fontaine å ha skapt empirestilen, en nyklassisisme som var fundamentert på studier av arkeologiske levninger og funn. Percier studerte under Antoine-François Peyre og mottok i 1786 Prix de Rome. Sammen med Fontaine besøkte han Det franske akademi i Roma og kunne på stedet studere den romerske antikken. 

Etter hjemkomsten til Paris ved midten av 1790-tallet ble de Frankrikes fremste innrednings- och møbelarkitekter og fikk mengder av bestillinger. I 1801 utnevte Napoleon I Fontaine til statlig arkitekt, en tjeneste han kom til å dele med Percier til og med 1804. De var ansvarige for å innrede palasser i Fontainebleau, Strasbourg og Versailles. De omgestaltet Rue de Rivoli og Rue de la Paix i Paris til paradegater med representative enhetlige fasader med arkader i grunnetasjene. 

Som deres mest framstående verk pleier man å fremheve Arc de Triomphe du Carrousel (1806-1807) som står ved Louvre. Triumfbuen er inspirert av Septimius Severus' triumfbue i Roma (Septimius Severus-buen). 

Percier og Fontaine utgav ut hefter med tegninger som ble spredt over hele Europa, soe som i sin tur bidro til å spre empirestilen, mest er Recueil de décorations intérieures (1812).

De to arkitektene levde sammen, formodeltlig i et parforhold.

Litteratur 
 Ulrich Leben: Object Design in the Age of Enlightenment. The History of the Royal Free Drawing School in Paris. J. Paul Getty Museum, Los Angeles CA 2004, ISBN 0-89236-778-4.
 Hans Ottomeyer: Das frühe Oeuvre Charles Perciers (1782–1800). Zu den Anfängen des Historismus in Frankreich. München 1981 (München, Univ., Diss., 1976).
 Sabine Frommel, Jean-Philippe Garric und Elisabeth Kieven (utg.): Charles Percier e Pierre Fontaine dal soggiorno romano alla trasformazione di Parigi, Studi della Bibliotheca Hertziana Bd. 9, Silvana Editoriale, Cinisello Balsamo/Mailand 2014, ISBN 9788836629961.

Referanser

Eksterne lenker 
 
 Percier and Fontaine

Franske arkitekter
Personer fra Paris
Fødsler i 1764
Dødsfall i 1838
Doncaster Rovers Belles LFC

Doncaster Rovers Belles Ladies F.C. (stiftet 1969) er et engelsk kvinnelag i fotball som vant den første sesongen av FA Women's Premier League i 1991–92, noe de gjentok i 1993–94.   De vant også FA-cupen for kvinner i 1994, noe de også hadde gjort i 1983, 1987, 1988, 1990 og 1992.  

Laget holder til i byen Doncaster i midtre England og spiller kampene på Keepmoat Stadium som også brukes av herrelaget Doncaster Rovers FC (stiftet 1879).  Laget het Doncaster Belles frem til 2003 da de ble slått sammen med herreklubben.

De var i 2011 ett av 8 lag i det nystartede FA Women's Super League, der de fra 2014 spilte i 2. divisjon (FA WSL 2) og nesten rykket opp i 2014 og 2015.  Spilleren Courtney Sweetman-Kirk ble toppskårer for divisjonen i 2015.

Eksterne lenker
 

Kvinnefotballag
Fotballag i England
Fotballag etablert i 1969
South Yorkshire
Ranja Bojer

Ranja Ingelaug Berg Bojer (født 24. januar 1975) er en norsk forfatter, DJ og blogger, bosatt i Trondheim.

Bibliografi 
 Alt annet enn sannheten, roman, Margbok (2014)

Kilder 
 Presentasjon av Ranja Bojer i Forfatterkatalogen på Forfattersentrums nettsider

Eksterne lenker 
 Presentasjon på rotrock.no

Norske forfattere
Fødsler i 1975
Terje Abusdal

Terje Abusdal (født 19. desember 1978 på Dåsnes i Evje og Hornnes kommune) er en norsk fotograf, nå bosatt i Oslo.

I juni 2013 ble han valgt som en av åtte norske fotografer til å være med i andre kull av Norwegian Journal of Photography. Resultatet av dette ble utgitt i boken Norwegian Journal of Photography #2. Prosjektet Summer Long – som han jobbet med i tre år – dokumenterer de små samfunnene som hvert år oppstår på Langøyene i Oslofjorden.

I oktober 2015 gav han ut sin første fotobok Radius 500 Metres på Journal Forlag. Den er en historisk dokumentasjon av bygdelivet på 1970- og 1980-tallet, skildret gjennom en serie personlige bilder fra Setesdal. Boka formidler små hverdagsglimt fanget i en tid da oljerikdommen ennå ikke hadde rukket å komme i land fra Nordsjøen. Den er et visuelt vitnesbyrd fra perioden som markerte slutten for etterkrigstidens sosialdemokratiske modell, før omstilling og nyliberalisme gjorde seg gjeldende.

Terje Abusdal ble antatt på Sørlandsutstillingen høsten 2015 . Der viste han fem bilder fra serien Summer Long fra Langøyene i Oslofjorden. I august 2017 vant han prisen Leica Oscar Barnack Award, i konkurranse med fotografer fra 104 land. Den 17. desember 2017 mottok Terje Abusdal Aust-Agder fylkeskommunes kunstnerstipend for 2018.

Referanser 

Norske fotografer
Personer fra Evje og Hornnes kommune
Fødsler i 1978
Bård Vonen

Bård Vonen (født 15. november 1955) er en norsk tidligere fekter som konkurrerte i kårde. 

Han representerte Norge under to OL, der hans beste resultat var en 7.-plass.

Medaljer i norske mesterskap

Se også 
 Norgesmesterskapet i fekting

Eksterne lenker 
 

Norske fektere
Deltakere for Norge under Sommer-OL 1976
Fektere under Sommer-OL 1976
Deltakere for Norge under Sommer-OL 1984
Fektere under Sommer-OL 1984
Fødsler i 1955
Kongepokalvinnere i fekting
Ivar Schjøtt

Ivar Schjøtt (født 28. desember 1955) er en norsk tidligere fekter som konkurrerte i kårde. 

Han representerte Norge i Sommer-OL 1984, der hans beste resultat var en 11.-plass.

Eksterne lenker 
 

Norske fektere
Deltakere for Norge under Sommer-OL 1984
Fektere under Sommer-OL 1984
Fødsler i 1955
Kongepokalvinnere i fekting
John Hugo Pedersen

John Hugo Pedersen (født 13. juli 1961) er en norsk tidligere fekter som konkurrerte i kårde. 

Han representerte Norge under Sommer-OL 1984, der hans beste resultat var en 11.-plass.

Eksterne lenker 
 

Norske fektere
Deltakere for Norge under Sommer-OL 1984
Fektere under Sommer-OL 1984
Fødsler i 1961
Kongepokalvinnere i fekting
Jeppe Normann

Jeppe Normann (født 15. september 1951) er en norsk tidligere fekter som konkurrerte i kårde og florett. 

Han representerte Norge under OL i München i 1972, Montreal i 1976 og Los Angeles i 1984, der hans beste resultat var en syvendeplass.

Han var flere ganger norsk og nordisk mester.

Han er i dag privatpraktiserende advokat med spesialfelt idrettsjus, insolvens og restrukturering, prosedyre og arbeidesrett.

Medaljer i norske mesterskap

Se også 
 Norgesmesterskapet i fekting

Referanser

Eksterne lenker 
 

Norske fektere
Deltakere for Norge under Sommer-OL 1972
Fektere under Sommer-OL 1972
Deltakere for Norge under Sommer-OL 1976
Fektere under Sommer-OL 1976
Deltakere for Norge under Sommer-OL 1984
Fektere under Sommer-OL 1984
Fødsler i 1951
Kongepokalvinnere i fekting
Ole Mørch

Ole Mørch (født 15. mars 1950) er en norsk tidligere fekter som konkurrerte i kårde. 

Han representerte Norge under to OL, der hans beste resultat var en 7.-plass.

Medaljer i norske mesterskap

Se også 
 Norgesmesterskapet i fekting

Eksterne lenker 
 

Norske fektere
Deltakere for Norge under Sommer-OL 1972
Fektere under Sommer-OL 1972
Deltakere for Norge under Sommer-OL 1976
Fektere under Sommer-OL 1976
Fødsler i 1950
Morten von Krogh

Morten von Krogh (født 27. mai 1948 i Oslo, død 25. september 2015) var en norsk fekter som konkurrerte i kårde.

Han representerte Norge under Sommer-OL 1972, der hans røk ut i kvartfinalen. Han ble senere rektor ved Statens teaterhøgskole.

Medaljer i norske mesterskap

Se også 
 Norgesmesterskapet i fekting

Eksterne lenker 
 
 

Norske fektere
Deltakere for Norge under Sommer-OL 1972
Fektere under Sommer-OL 1972
Kongepokalvinnere i fekting
Jan von Koss

Jan von Koss (født 26. september 1945) er en norsk tidligere fekter som konkurrerte i kårde. 

Han representerte Norge under to OL, der hans beste resultat var en 7.-plass.

Eksterne lenker 
 

Norske fektere
Deltakere for Norge under Sommer-OL 1968
Fektere under Sommer-OL 1968
Deltakere for Norge under Sommer-OL 1972
Fektere under Sommer-OL 1972
Fødsler i 1945
Dag Midling

Dag Midling (født 18. november 1946) er en norsk tidligere fekter som konkurrerte i kårde. 

Han representerte Norge under Sommer-OL 1968, der han røk ut i første runde.

Eksterne lenker 
 

Norske fektere
Deltakere for Norge under Sommer-OL 1968
Fektere under Sommer-OL 1968
Fødsler i 1946
Kongepokalvinnere i fekting
Leif Klette

Leif Klette (født 21. november 1927 i Kvinnherad, død 3. april 2017) var en norsk fekter som konkurrerte i kårde og florett.

Han representerte Norge under to OL, der hans beste resultat var en kvartfinaleplass.

Medaljer i norske mesterskap

Se også 
 Norgesmesterskapet i fekting

Referanser

Eksterne lenker 
 

Norske fektere
Deltakere for Norge under Sommer-OL 1952
Fektere under Sommer-OL 1952
Deltakere for Norge under Sommer-OL 1960
Fektere under Sommer-OL 1960
Personer fra Kvinnherad kommune
Kongepokalvinnere i fekting